Els joves artistes plàstics de l’Estellés exposen a la Casa de Cultura
2025-07-24

Un any més, la Sala d’Exposicions de la Casa de Cultura de Burjassot obri les seues portes a les creacions de joves artistes locals. Es tracta dels alumnes que cursen Batxillerat Artístic en l’IES Vicent Andrés Estellés que, a les portes del final del curs, mostres les seues creacions a tot aquell que les vulga contemplar.

L’exposició, l’organització de la qual es coordina des del departament de Plàstica de l’institut, s’inaugurarà dilluns que ve 12, a les 18 h i es podrà contemplar fins al 23 de maig, en l’horari habitual de la Casa de Cultura (de dilluns a divendres, de 8.15 h a 20.45 h).

Amb esta mostra, els joves estudiants de Batxillerat d’Arts de l’Estellés s’enfrontaran a una de les primeres vegades en què experimentaran el que significa mostrar les seues obres, el resultat de mesos de treball artístic, a la mirada de l’altre, a la necessària mirada del públic.